สวัสดีค่ะ ขอสอบถามคุณค่ะ คือเริ่มมีอาการเจ็บในหูแปปๆ แล้วหูตื้อๆ ข้างซ้าย ตลอดทั้งวัน เวลาลุกเดินมีอาการมึนๆ เล็กน้อย แต่สามารถทรงตัวได้ เวลานอนกลางคืนหากนอน ตะแคงทับทางด้านซ้ายจะรู้สึกปวด เวลาตื่นนอน บางครั้งอาการปวดจะปวดถึงขากรรไกรเลยคะ อยากสอบถามข้อมูลจากคุณว่า อาการเบื้องต้น ที่เป็นเกี่ยวกับอะไรค่ะ
สวัสดีค่ะ อาการเจ็บในหู หูอื้อ อาจเกิดจาก1. มีสิ่งแปลกปลอมที่เข้าไปในรูหู เช่น แมลง มด เมล็ดพืช2. การอักเสบติดเชื้อของรูหูชั้นนอก อาการคือ ปวดหู กดเจ็บบริเวณหน้าใบหู เมื่อดึงใบหูหรือโยกใบหูจะเจ็บมากขึ้น หูอื้อ มีน้ำเหลืองไหลออกมา รูหูบวมแดง3. หูชั้นกลางอักเสบติดเชื้อแบบเฉียบพลัน อาการคือปวดหูมาก มีไข้ การได้ยินเสียงลดลง บางรายอาจมีเวียนหัว คลื่นไส้ หลังจากนั้นอาการปวดและไข้จะลดลง แต่มีหนองไหลจากรูหู ส่วนใหญ่แล้วหูชั้นกลางอักเสบแบบเฉียบพลัน มักเกิดตามหลังการเป็นไข้หวัด4. มีสิวหรือฝีในรูชั้นนอกหูเกิดจากการอุดตันของไขมันและมีเชื้อโรคสะสมจนทำให้เกิดสิวหรือฝี5.ขี้หูอุดตัน บางรายร่างกายมีการผลิตของขี้หูมากและอาจเกิดการสะสมของขี้หูจนอุดตัน ทำให้ปวดหู ได้ยินเสียงดังในหู หรือหูอื้อ อาจมีเวียนศีรษะร่วมได้หากยังคงมีอาการเจ็บในรูหู รวมถึงมีหูอื้อ มึนหัวเวียนหัว แนะนำควรไปพบแพทย์เพื่อตรวจและรักษาตามสาเหตุ ในเบื้องต้น ไม่ควรใช้อะไรไปแคะหูระวังอย่าให้น้ำเข้าหู โดยอาจใช้สำลีอุดรูหูไว้ในขณะอาบน้ำ และไม่ควรไปว่ายน้ำหรือทำกิจกรรมทางน้ำค่ะ